Ég er miður mín

Já í alvöru þá er ég bara döpur. Ég hef enga skoðun á Þorsteini Davíðssyni, þekki manninn ekki og hlusta helst ekki á slúður. En að hlusta á Geir Haarde, Þorger ði Katrínu, Össur og Árna Matthiesen reyna að réttlæta þessa ráðningu er skelfilegt. Las grein Sigurðar Líndal sem Geir H segir honum til minnkunar. Hlusta eftir því sem nefndin segir. Hlusta á Frey Ófeigsson. Allir þessir ráðherrar hafa skroppið saman í mínum augum. Ég hef áhyggjur af lýðræðinu. Ég kaus Samfylkinguna í síðustu kosningum. Ég ætla ekki að gera það næst ef þetta verður látið líðast. Og ég veit að margir kjósendur Sjálfstæðisflokksins eru mér sammála. Þessi flokkur verður að fara frá völdum.

Fyrri ummæli:
Það er greinilegt að Sjálfstæðismenn eru búnir að vera of lengi við völd. Þeir þurfa ekki að fara að lögum né eftir niðurstöðum óháðra nefnda sem þeir settu m.a. á laggirnar; þeir búa til sín eigin lög og leikreglur. Það sem meira er; þeim finnst það sjálfsagt og sjá nákvæmlega ekkert athugavert við þetta. Lýðræðið er orðin tóm.

Samfylkingin er engu skárri. Fordæmi sömu vinnubragða sáum við hjá Borginni í stjórnartíð flokksformanns. Ágætis kona og allt það en hefur villst af leið. Össur er samur við sig. Þrátt fyrir einhverjar yfirlýsingar um ,,óheppileg" atvik þá mun formaðurinn halda sínu striki sem og flokkurinn. Ráðherrarnir munu ekki standa upp úr langþráðum stólum. Oft hef ég á tilfinningunni að formaðurinn hafi selt flokkinn sinn til að ná fram persónulegum markmiðum og metnaði, því miður

Svona, svona auðvitað kjósum við Samfylkinguna aftur. Flokkurinn er nú rétt að ná áttum í þessari ríkisstjórn, en út með Sjálfstæðisflokkinn þar er ég sammála ykkur.

||

Samfylkingin ræður ekki við þetta samstarf og er á hraðri leið að einangrast.

Samfylkingin tekur bara þátt í þessar aðför að lýðræðinu með Sjálfstæðisflokknum, því miður

Ummæli:
S-Þing já.

Verkefni: Kaldhæðnigreining - Kaldhæðni eða ekki
Merking: Ekki kaldhæðin